
        REPUBLIKA HRVATSKA
     TRGOVAČKI SUD U OSIJEKU


U  I M E  R E P U B L I K E  H R V A T S K E
R J E Š E N J E


Trgovački sud u Osijeku, po stečajnom sucu mr. sc. Borisu Vukoviću, povodom prijedloga predlagatelja Republika Hrvatska, Ministarstvo financija, Porezna uprava Područni ured Slavonija i Baranja, Porezno mjesto Vukovar, OIB 18683136487, zastupana po Županijskom državnom odvjetništvu u Vukovaru za otvaranje stečajnog postupka nad dužnikom Dobrovoljno vatrogasno društvo Tordinci, Trg hrvatskih žrtava 9, Tordinci, Registarski broj: 16000663, OIB : 86148178906,  dana 26. siječnja 2018. godine 
 

r i j e š i o   j e


OBUSTAVLJA SE stečajni postupak nad dužnikom Dobrovoljno vatrogasno društvo Tordinci, Trg hrvatskih žrtava 9, Tordinci, Registarski broj: 16000663, OIB : 86148178906. 


Obrazloženje


Dana 18. veljače 2016. godine zaprimljen je na ovome sudu zahtjev FINE Regionalni centar Osijek, Podružnica Osijek, L. Jägera 3, OIB: 85821130368, klasa: 110-07/16-01/04 Ur. broj 04-06-15-3416 od 16. studenog 2017. godine, za provedbu skraćenog stečajnog postupka nad dužnikom Dobrovoljno vatrogasno društvo Tordinci, Trg hrvatskih žrtava 9, Tordinci, Registarski broj: 16000663, OIB : 86148178906.

U zahtjevu je navela da na dan 1. rujna 2015.  godine dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 296 dana, u ukupnom iznosu od 10.283,26 kn, u koji iznos je uračunata kamata i naknada FINE za provedbe ovrhe na novčanim sredstvima dužnika. Navodi da dužnik nema zaposlenih radnika.

FINA je dostavila popis računa i oročenih novčanih sredstava dužnika na dan 17. veljače 2016. godine te u svom podnesku od 17. veljače 2016. godine navodi da dužnik na dan 17. veljače 2016. godine u Jedinstvenom registru računa ima otvorene sljedeće račune i oročena novčana sredstva HR 6824850031100292471 Croatia banka d.d., te da na temelju čl. 112. st. 5. SZ-a dužnik na ime predujma za namirenje troškova stečajnog postupka nema zaplijenjena novčana sredstva.

Trgovački sud u Osijeku je dana 24. veljače 2016. godine objavio oglas na mrežnoj stranici e-Oglasna ploča sudova pod poslovnim brojem 9 St-386/16-3 od 24. veljače 2016.  godine sukladno čl. 430. Stečajnog zakona (Narodne novine 71/15) kojim su pozvane osobe ovlaštene za zastupanje dužnika po zakonu da sudu u roku od 15 dana od dana objave oglasa dostave javnobilježnički ovjerovljeni prokazni popis imovine i obveza na propisanom obrascu, te su ujedno pozvani i vjerovnici da najkasnije u roku 45 dana od dana objave oglasa predlože otvaranje stečajnog postupka nad dužnikom, pod prijetnjom nastupanja pravnih posljedica iz čl. 431. Stečajnog zakona. 

Podneskom zaprimljenim, kod ovog suda dana 8. ožujka 2016. godine, vjerovnik Republika Hrvatska, Ministarstvo financija, Porezna uprava Područni ured Slavonija i Baranja, Porezno mjesto Vukovar, OIB 18683136487, zastupana po Županijskom državnom odvjetništvu u Vukovaru, podnijela je  prijedlog za otvaranjem stečajnog postupka nad dužnikom Dobrovoljno vatrogasno društvo Tordinci, Trg hrvatskih žrtava 9, Tordinci, Registarski broj: 16000663, OIB : 86148178906, uz koji prijedlog je dostavila dokaz o postojanju svoje tražbine i postojanju stečajnog razloga iz članka 6. stav 2. Stečajnog zakona: nesposobnosti za plaćanje.    

Slijedom navedenog, budući nisu ispunjeni uvjeti za istovremeno otvaranje i zaključenje skraćenog stečajnog postupka nad dužnikom, u smislu odredbe članka 431. Stečajnog zakona (Narodne novine 71/15 i 104/17 dalje: SZ-a) sukladno članku 433. SZ-a obustavljen je skraćeni stečajni postupak nad dužnikom, te je određeno da će se postupak nad dužnikom nastaviti primjenom općih odredbi Stečajnog zakona.

Sud je izvršio uvid u spis i dokumente u spisu i to Potvrdu FINE o blokadi računa i novčanih sredstava ovršenika od 18. siječnja 2018. i servis e-Blokade Očevidnik neizvršenih osnova za plaćanje te utvrdio da je dužnik postao sposoban za plaćanje pa je odlučio kao u izreci temeljem odredbe čl. 128. st. 9. SZ-a ("Narodne novine" broj 71/15, 104/17). 


U Osijeku 26. siječnja 2018.

STEČAJNI SUDAC
mr. sc. Boris Vuković


Zapisničar Danijela Špeletić


UPUTA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.(čl. 19. st. 1. SZ-a)



DNA:
-predlagatelju ŽDO GUO Vukovar
-dužniku Dobrovoljno vatrogasno društvo Tordinci, Trg hrvatskih žrtava 9, Tordinci
-eOgl. ploča
-riješeno obustavom 
-kal 26.2.18.

